Wojerecy (AK/SN). We Wojerowskim wobydlerskim centrumje na Piwarskej hasy čo. 1 – w domje, hdźež běchu 1912 Domowinu založili, je Wojerowskej kulturnej fabrice serbska rěč dale jara wažna. Tole jednaćel Uwe Proksch na minjenym posedźenju serbskeje přirady města hišće raz potwjerdźi. Dwurěčnosć je tam po jeho słowach pospochi widźomna. Tež turistiska informacija města, kotruž kulturna fabrika njewobhospodarja, ma přichodnje serbskorěčne tafle dóstać. „Mamy prěnje ideje, kak móhli stawizny domu w zwisku z hišće dźensa widźomnymi wuskutkami brunicy zwjazać. Zwoprawdźić móhli to w zachodźe, předstawy pak njejsu hišće dowuzrawjene“, rjekny Dirk Nasdala, předsyda serbskeje přirady města Wojerec.
szl_Latn